Om Hennie Aucamp te onthou – Roekeloos
Gepubliseer deurBettie Blom	 29/04/2016 28/04/2016 Los kommentaar op Om Hennie Aucamp te onthou
In hierdie herinneringsboek word verskillende fasette van sy lewe deur familie, vriende en medeskrywers belig. Onder die familielede wat bydraes tot die boek gelewer het, is sy suster Rina wat herinneringe aan hulle kinderjare op die familieplaas Rus-mijn-ziel opdiep en sy neef Inus Aucamp wat meer vertel van die vestiging van die Aucamp-familie in die Stormberge.
Die skryfster Margaret Bakkes, wat ook sy kleinniggie is en op ’n buurplaas grootgeword het, vertel hoe sy en Hennie reeds as kinders teenoor mekaar bely het dat hulle wil skryf. Daar is ook bydraes deur Marius en Christiaan Bakkes, wat oor Hennie se belangstelling in die natuur.
Daar is besondere opstelle deur medeskrywers Lina Spies, Aletta Lübbe (gebore Aucamp), Danie Botha en Abraham de Vries, terwyl Daniel Hugo en Joan Hambidge gedigte opgedra aan Hennie gelewer het. Die radiopersoonlikhede Monica Breed en Margot Luyt skryf oor Hennie se ruimhartigheid en sy vriend Nico Loubser oor Hennie se laaste dae.
Foto’s van Philip de Vos en Marius Bakkes skep ’n visuele beeld van die woordman Aucamp.
Om Hennie Aucamp te onthou / samesteller Danie Botha — Protea Boekhuis, 11 Desember 2015; 100 p. ; sagteband. — ISBN 9781485304746
Om Hennie Aucamp te onthou,
Gepubliseer deurBettie Blom 29/04/2016 28/04/2016 Gepubliseer inBoekeSleutelwoorde: Abraham H. de Vries, Christiaan Bakkes, Danie Botha, Daniël Hugo, Hennie Aucamp, Joan Hambidge, Lina Spies, Margaret Bakkes, Margot Luyt, Marius Bakkes, Philip de Vos, Protea Boekhuis
Die bewaring van Suid-Afrikaanse kuns